El text parla sobre el tema Teologia?
Una emoticona és un símbol gràfic que pretén reproduir expressions facials i sentiments fent servir signes de puntuació, lletres o nombres, de manera que es puguin posar al mig del text. Volen donar informació sobre la comunicació no verbal que acompanya l'oral i es fan servir molt en la conversa informal a Internet, en el llenguatge SMS i entre els joves. Les emoticones tenen l'origen a l'Smiley (al començament es deien justament així, smileys). Hi ha dos estils fonamentals: l'occidental i el japonès (al Japó de vegades es diuen kirbies). El Kaomoji és una emoticona textual d'origen japonès (kao significa cara, moji, lletra) constituïda per una breu successió de caràcters Unicode, que es llegeix segons una orientació vertical, a diferència de les emoticones textuals occidentals, que es componen amb caràcters ASCII i es llegeixen segons una orientació horitzontal.Les emoticones occidentals reprodueixen una cara i s'han de llegir tombant el cap cap avall i a l'esquerra, de forma que la part esquerra del text sigui a la de dalt. Per exemple ;) equivaldria al gest de picar l'ullet, el punt i coma serien els ulls, un d'obert i un de tancat, i el parèntesi la boca. L'estil japonès dibuixa la cara vertical, com a (*_*), on els asteriscs són els ulls i el guió baix la boca. De vegades es fan servir en fòrums occidentals per influència del manga. Els programes, com per exemple el messenger, fan servir dibuixos animats en comptes de símbols.
No.